สวัสดีค่ะ หนูอายุ 20 ปีค่ะ หนูมีอาการเลือดออกทางช่องคลอดแบบกระปิบกระปอยนานๆทีค่ะ บางเดือนก็มีอาการบ้าง บางเดือนก็ไม่มี ซึ่งหนูมีอาการครั้งแรกตั้งแต่ต้นปีที่แล้ว จนตอนนี้ก็ 1 ปีแล้วค่ะ โดยส่วนมากเลือดจะชอบมาออกตอนช่วงที่ออกกำลังกาย เพรสะหนูออกกำลังกายไม่บ่อยค่ะ อีกอย่างคือหนูก็อ้วนขึ้นนิดหน่อยจาก เริ่มมีพุง โดยเฉพาะที่ท้องน้อยค่ะ มันใหญ่ขึ้นมา พอกดก็ค่อนข้างแข็ง ตอนแรกคิดว่าเพราะอ้วน แต่พอมีเลือดออกก็เริ่มกังวลค่ะ และหนูก็มีตกขาวเยอะพอสมควรในช่วงก่อนหน้านี้และมีกลิ่นด้วย หนูก็เลยพยายามรักษาความสะอาดมากขึ้นก็ดีขึ้นมาบ้างค่ะ อยากทราบว่าอาการทั้งหมดนี้อันตรายหรือเปล่าคะ หนูมีอาการมาปีนึงแล้ว ควรรีบไปพบแพทย์หรือเปล่า หรือมีวิธีรักษาได้อย่างไรบ้างคะ
สวัสดีค่ะ อาการมีเลือดออกกะปริดกะปรอย หรือมีเลือดออกระหว่างรอบประจำเดือน ถือเป็นอาการผิดปกติ ที่เกิดได้จากหลายสาเหตุ ได้แก่1. การตั้งครรภ์ที่ผิดปกกติ เช่นท้องนอกมดลูกแท้งคุกคามแท้งไม่ครบครรภ์ไข่ปลาอุกเป็นต้น ผู้หญิงทุกคนที่มีอาการเลือดออกจากช่องคลอดผิดปกติ จะต้องได้รับการตรวจก่อนว่ามีการตั้งครรภ์เกิดขึ้นหรือไม่ค่ะ เนื่องจากประวัติของประจำเดือนอาจเชื่อถือไม่ได้ค่ะ2.มีการอักเสบติดเชื้อที่ปากมดลูก/ช่องคลอดหรือมีการอักเสบติดเชื้อในโพรงมดลูกซึ่งมักมีตกขาวที่ผิดปกติร่วมด้วย รวมถึงอาจมีอาการคันหรือแสบช่องคลอด ปวดท้องน้อยเจ็บช่องคลอดหรือท้องน้อยเวลามีเพศสัมพันธ์3. ความผิดปกติที่มดลูกและรังไข่ เช่น มีเนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป้นต้น4. จากการใช้ฮอรโมนต่างๆ เช่นยาเม็ดคุมกำเนิดยาฉีดคุมกำเนิดยาฝังคุมกำเนิดรวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น5. การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) ซึ่งมักพบในคนอายุน้อย6. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้นแนะนำว่าหากยังคงมีอาการเลือดออกกะปริดกะปรอยดังกล่าว ควรไปพบแพทย์เพื่อหาสาเหตุนะคะส่วนอาการปวดท้องน้อยในวันแรกที่มีประจำเดือน หากอาการปวดเป็นไม่รุนแรงและเป็นเพียงแค่วันเดียว ถือว่าเป็นอาการปวดประจำเดือนชนิดปฐมภูมิ ซึ่งไม่ได้อันตรายแต่อย่างใด แต่หากอาการปวดเป็นหลายวัน อาการปวดเป็นรุนแรงและปวดมากขึ้นในแต่ละรอบเดือน หรือร่วมกับมีประจำเดือนมาปริมาณมาก มานานกว่า 7 วัน ถือว่าเป็นอาการปวดที่ผิดปกติ ควรำปพบแพทย์เพื่อหาสาเหตุเช่นกันค่ะ